Κατάλογος έργων του Νικόλα Πιζάνο

Η σελίδα αυτή περιέχει εικονογραφημένο κατάλογο έργων γλυπτικής του Ιταλού αρχιτέκτονα και γλύπτη Νικόλα Πιζάνο (Nicola Pisano, 1215/1220 – 1278/1284).

Ο άμβωνας του Βαπτιστηρίου - Πίζα
Μεταξύ 1257 και 1260 ο Νικόλα κατασκεύασε τον άμβωνα αυτόν, που θεωρείται ένα από τα καλύτερα έργα του, εισάγοντας πολλούς νεωτερισμούς κάθε μορφής.

Η Αποκαθήλωση -Λούκκα

Σαρκοφάγος του Αγίου Δομηνίκου - Μπολόνια
Το 1264 ο Νικόλα έλαβε την παραγγελία της κατασκευής της σαρκοφάγου στην εκκλησία του Αγίου Δομηνίκου στην Μπολόνια. Το έργο τελείωσε το 1267 με την συμμετοχή πολλών συνεργατών, μεταξύ των οποίων ο Arnolfo di Cambio και ο γιος του Νικόλα, Τζοβάννι Πιζάνο.

Ο άμβωνας του Duomo - Σιένα
Το έργο αυτό θεωρούνταν επί μακρόν έργο του Τζοβάννι Πιζάνο αλλά ήδη θεωρείται έργο του πατέρα (με βοηθούς βέβαια μεταξύ των οποίων και ο Τζοβάννι καθώς και ο Arnolfo di Cambio). Είναι μια επανάληψη του άμβωνα του Βαπτιστηρίου της Πίζας αλλά με πολλούς αρχιτεκτονικούς και γλυπτικούς νεωτερισμούς. Αποπερατώθηκε το 1268 μετά από τρία χρόνια εργασιών.

La Fontana Maggiore -Περούτζα
Η Μεγάλη Κρήνη της Περούτζα είναι το τελευταίο βέβαιο έργο του Νικόλα Πιζάνο. Κατασκευάστηκε μεταξύ των ετών 1275 και 1278 και θεωρείται η πρώτη δημόσια κρήνη αστικού περιβάλλοντος με μνημειακό χαρακτήρα. Κι εδώ πολλοί υπήρξαν οι βοηθοί, και ιδιαίτερα ο γιος του Νικόλα, Τζοβάννι.

 

 
Κατάλογοι έργων τέχνης